[{"text_idx": "#000001", "text": "Annabel, ra\u0308a\u0308gi endast. Mis on sinu tantsuelu taust, kus sa o\u0303pid, kus to\u0308o\u0308tad?"}, {"text_idx": "#000002", "text": "Hetkel to\u0308o\u0308tan igapa\u0308evaselt tantsuo\u0303petaja ja koreograafina DanceAct Tantsustuudios erinevas vanuses laste ja noortega."}, {"text_idx": "#000004", "text": "Alustasin tantsimist 4-aastaselt. Olen elu jooksul po\u0303hiliselt tegelenud ta\u0308navatantsudega Kadi Aare, Teo Eduard Tido juhendamisel ja jazztantsu erinevate vormidega Anastasia Kooti, Greetel Joanna Vo\u0303rgu ja Julia Koneva ka\u0308e all. Olen puutunud kokku ka Ladina-Ameerika tantsude, kaasaegse tantsu, balletti, moderntantsu, jazz-funki, house ja paljude teistegi stiilidega, mis on vorminud minust enda arvatas u\u0308pris mitmeku\u0308lgse tantsija. Neli aastat tagasi liitusin Ian Dance Companyga ja olen Markus Monaki juhendada. See oli minu jaoks mu tantsuelu muutev otsus. Liitusin tiimiga, kes hakkas treenima end laiemalt, kui u\u0308hes stiilis ja intensiivsemalt, kui tavapa\u0308raselt olen Eestis kokku puutunud. See on mulle o\u0303petanud professionaalset to\u0308o\u0308eetikat, eesma\u0308rgistatud tegutsemist ja pingutamist, mida olen sellisel kujul varasemalt kogenud va\u0308lismaal erinevates laagrites ja to\u0308o\u0308tubades end ta\u0308iendamas ka\u0308ies."}, {"text_idx": "#000006", "text": "Kuldse Karika Mix on alati ootamatu, millegi jaoks siin ei saa lo\u0303puni valmis olla. See on ta\u0308pselt see kategooria, kus lu\u0308kkad end tundmatus kohas vette ja o\u0303pid iga lauluvahetusega uuesti ujuma. Kuldse Karika Mix kategooria vo\u0303itmine ja sellega kaasas ka\u0308iva tiitli pa\u0308lvimine on au ja kompliment."}, {"text_idx": "#000007", "text": "Samas ei ole vo\u0303it minu jaoks kunagi primaarne, vaid hoopis ettevalmistuste protsess. Eks vanus ole juba ka selline, et ainult vo\u0303idujanu enam ei kanna. Va\u0308a\u0308rtustan lavalist kohalolu ja hetkes olemise naudingut. Vo\u0303ib olla on asi ka selles, et tantsuvo\u0303istluste- ja festivalide auhinnad ei ole enamasti eriti suursugused. Praegu oma sport-S\u030ckodas istudes on tunne teistsugune. Mu la\u0308hedastel on siiani raske uskuda, et pa\u0308riselt ka, vo\u0303itsin auto. See on olnud kategooria, kus olen osalenud ja mida olen ja\u0308lginud noorest east peale. Olen platseerunud vist ko\u0303ikidel finaalikohtadel, aga nu\u0308u\u0308d lo\u0303puks seal ko\u0303ige ko\u0303rgemal. Kaua oodatud vo\u0303it, vo\u0303ib selle kohta kindlalt o\u0308elda. Egas ma seda vo\u0303itu niisama ka\u0308ed ru\u0308pes ku\u0308ll ei oodanud, olen ikka ko\u0303vasti to\u0308o\u0308tanud ja vaeva na\u0308inud."}, {"text_idx": "#000008", "text": "O\u0303igus ku\u0308ll, eks heaks tantsijaks saamisel peabki olema nii annet kui ka to\u0308o\u0308tahet. Mis sind tantsus ko\u0308idab, mis inspireerib?"}, {"text_idx": "#000009", "text": "Mind inspireerib elu, koos ko\u0303ikide oma keerdka\u0308ikudega. Minu la\u0308hedased on minu suurimad inspireerijad. Vo\u0303imalus to\u0308o\u0308tada paljude erinevate lavastajate ja koreograafidega, erisuguste inimeste ja projektidega on mind kasvatanud mitte ainult tantsija vaid ka inimesena. Mulle on mantrana ku\u0308lge ja\u0308a\u0308nud u\u0308ks mo\u0303te: \u201cAnalu\u0308u\u0308sima peab siis, kui asi ei toimi.\u201d Kuldse Karika Mixis ei ole o\u0303nneks ruumi liigseks analu\u0308u\u0308siks, see on kiirelt reageerimise ja kohanemise voor. To\u0308o\u0308riistadeks on ko\u0303ik see, mis elu jooksul tantsupagasisse kogunenud."}, {"text_idx": "#000010", "text": "Tantsust ra\u0308a\u0308kides ra\u0308a\u0308gitakse sellest tihti kui eneseva\u0308ljendusest. Minu jaoks on see rohkem endast va\u0308lja elamine. Olukord, kus laval olen mina, minu ko\u0303ige siiramad tunded ja mo\u0303tted ning tants, vo\u0303ib olla haavatav, kuid erakordset eneseteostus- ja dopamiinilaengut pakkuv. Ja pa\u0308lvida sellele erakordsele hetkele tunnustuseks pehmelt o\u0308eldes suursugune auhind, kuldsetses toonides sa\u0308rav S\u030ckoda sportmudel, mis peaaegu et so\u0303idab lausa ise, teeb ikka seest soojaks. Mind on ma\u0308rganud keegi rohkem, kui ainult mina ise."}, {"text_idx": "#000012", "text": "Tantsufestival Kuldne Karikas on Eesti suurim tantsufestival, kus saavad osaleda nii grupid kui sooloartistid, nii algajad kui juba professionaalsed tantsijad."}]